Държавен вестник, бр. 72, 2015 г., стр. 43

БРОЙ  72	
Д Ъ Р Ж А В Е Н  В Е С Т Н И К 	
СТР.  43  
3.2.1.6.6.3. масичка и столове за хранене в 
болничната стая – по възможност;
3.2.1.6.6.4. система „сестра-болен“ за повикване 
на сестрата при нужда;
3.2.1.6.6.5. тоалетна и баня към болничната 
стая със система „сестра-болен“ за повикване 
на сестрата при нужда;
3.2.1.6.6.6. възможност за подаване на кис­
лород от кислородна инсталация или подвижна 
(преносима) кислородна бутилка;
3.2.1.6.6.7. може да има телевизор и безжичен 
интернет;
3.2.1.6.7. може да има помещение за разливане 
на храна, оборудвано с плот и мивка с най-малко 
две корита за измиване на съдовете за храна и 
по възможност миялна машина;
3.2.1.6.8. може да има кабинет (офис) за по­
пълване на медицинската документация, почивка 
и храна на персонала, оборудван със:
3.2.1.6.8.1. мека мебел за почивка на персонала;
3.2.1.6.8.2. маса и столове за храна и водене 
на медицинската документация;
3.2.1.6.8.3. плот и мивка с най-малко две ко­
рита за измиване на съдовете за храна;
3.2.1.6.8.4. препоръчва се миялна машина;
3.2.1.6.8.5. хладилник; 
3.2.1.6.8.6. микровълнова печка.
 3.2.1.6.9. в медицински център, медико-ден­
тален център и диагностично-консултативен 
център се допуска разполагането на рентгенови 
апарати за зъбни снимки, апарати с интраорална 
рентгенова тръба и ортопантомографски апарати, 
съгласно действащата нормативна уредба.
3.2.1.7. Изисквания за персонал в медицински, 
медико-дентален и диагностично-консултативен 
център с легла:
3.2.1.7.1. прилагат се изискванията по т. 3.2.1.3;
3.2.1.7.2. от 1 до 4 (при възможност и повече) 
специалисти по здравни грижи (медицински 
сестри). 
3.2.1.8. Изисквания за вида и обема медицин­
ски дейности в медицински, медико-дентален 
и диагностично-консултативен център с легла:
3.2.1.8.1. прилагат се изискванията по 3.2.1.4, 
както и:
3.2.1.8.2. извършват се и операции със среден 
и голям обем и сложност в областта на специ­
алността „ПВЕХ“, които се извършват с локална 
или регионална анестезия или с обща анесте­
зия, при условията на медицинския стандарт 
по анестезиология и реанимация за интра- и 
следоперативни грижи и наблюдение в стацио­
нара (включително в звено за следоперативно 
възстановяване);
3.2.1.8.3. не могат да се извършват операции 
с много голям обем на сложност;
3.2.2. Изисквания към организацията на 
дейността:
3.2.2.1. в чакалнята с регистратура за паци­
енти медицински регистратор води журнал на 
хартиен или електронен носител със записаните 
за първичен (консултативен) или вторичен (кон­
тролен) преглед;
3.2.2.2. в консултативния хирургичен кабинет 
се извършват първични и вторични прегледи и 
консултации от лекар-специалист; 
3.2.2.3. в амбулаторен журнал се записват 
трите имена на прегледаните пациенти и резул­
татът от прегледа;
3.2.2.4. в хирургичната манипулационна/
превързочна се извършват манипулации и 
превръзки;
3.2.2.5. в манипулационен журнал се запис­
ват имената на пациентите, каква манипулация 
(превръзка) е извършена и кога трябва да е 
следващата (ако се налага такава);
3.2.2.6. пациентите, на които предстои из­
вършване на определен вид манипулация или 
операция, се запознават и подписват „Инфор­
мирано съгласие“, което включва съгласие и 
за извършване на допълнителни медицински 
дейности, включително и операции извън пла­
нирания обем, възникнали като необходимост 
от извънредни ситуации и спешност и настъпили 
след локална или обща анестезия или в хода на 
оперативната намеса; 
3.2.2.7. в информираното съгласие се описват 
всички възможни усложнения и рискове от опе­
ративната намеса, както и възможни естетични 
проблеми;
3.2.2.8. Българската асоциация по пластична, 
реконструктивна и естетична хирургия заедно с 
Българското научно дружество по изгаряния и 
пластична хирургия изработват типови бланки 
на „Информирано съгласие“ за реконструктив­
ните операции и други за тези от областта на 
естетичната хирургия. Освен задължителната 
и уеднаквена обща (типова) част бланките 
съдържат и свободна част, в която операторът 
вписва конкретния оперативен метод, неговите 
плюсове и минуси. До документацията имат 
достъп само лица, които имат това право по 
силата на нормативен акт или на вътрешн акт 
на лечебното заведение. 
3.2.2.9. В лечебните заведения без легла се 
извършват манипулации и малки операции без 
отнемане съзнанието на пациента. Видът на 
интервенцията с кратко описание и имената на 
екипа, който я е извършил, се записват в журнал 
и амбулаторна карта на пациента. В тази карта 
по-късно се нанасят и резултатите от контрол­
ните прегледи и превръзки.
3.2.2.10. В хирургичната операционна на ле­
чебните заведения с легла се извършват мани­
пулации и операции с обща анестезия. Видът на 
интервенцията с кратко описание и имената на 
екипа, който я е извършил, се записват в опера­
тивен журнал и лист „история на заболяването“ 
на пациента, който съдържа паспортни данни 
на пациента, диагноза, анамнеза, общ и локален 
статус, лабораторни и други предоперативни 
изследвания, оперативен протокол, декурзуси 
за следоперативното състояние, състояние при 
изписването, препоръки за спазване на лечеб­
но-охранителен режим. При приключване на 
лечението на пациента се изготвя и предава 
епикриза, в която са описани диагнозата, прове­
дените лечебни процедури с извадки и цитиране 
на оперативния протокол, и резултатът от тях. 
Епикризата се подписва от лекуващия лекар и 
от ръководителя на лечебното заведение или от 
определено от него лице от лечебното заведение.